Publication: Magyar Közlöny
Issue: MK-2008-162 (Year: 2008, Number: 162)
Era: 2004-2010
Section: Tpt.: A tõkepiacról szóló 2001. évi CXX. törvény.
Paragraph Index: 875

397. Befektetési szolgáltatási tevékenységbõl adódó követelés összesen (398+…+413) Ebbe a részbe a Hitkr. szerinti befektetési szolgáltatási tevékenységbõl eredõ követelések állománya kerül. A szektorbontás megegyezik a kamatelhatárolásoknál lévõ bontással. A 414. Függõ tételek sor a mérleg zárásakor még hiányzó információk miatt (pl. pontatlan számlaszám megadás, stb.) véglegesen nem rendezett tételeket tartalmazza. A 415. Szövetkezeti visszafizetett részjegy sorban a szövetkezeti tagoktól visszavásárolt részjegyek ellenértékét kell szerepeltetni a jegyzett tõke módosítása esetén a Cégbíróság bejegyzéséig, amelyet követõen a jegyzett tõke számvitelileg is rendezõdik. Itt kell a jegyzett tõkét érintõ visszafizetett más vagyoni hozzájárulást is kimutatni. A 416. Egyéb sorban kell kimutatni a PEK számla állományát Tartozik egyenleg esetén, valamint mindazokat a (nem idõbelileg elhatárolt) tételeket, amelyek más eszköz-sorokban nem szerepelnek. A 417. sorban az egyéb aktív elszámolások és egyéb eszközök értékvesztését és értékelési különbözetét (ideértve a származékos ügyletek pozitív értékelési különbözetét is) kell jelenteni – összevontan. 2008/162. szám

Source: https://magyarkozlony.hu/hivatalos-lapok/50407c19ef2e3d2a0d4945708f769cdba73b6469/dokumentumok/422e73d0156734485531ee2520067337ab37871b/letoltes